cyanic-selkie/wikianc huggingface dataset:
Ελ Ζαμπάτο
Ο Ελ Ζαμπάτο (απόδοση στα ισπανικά "άγριος κάπρος") είναι φανταστικός χαρακτήρας, πρωταγωνιστής της ομώνυμης σειράς κόμικς η οποία πρωτοδημοσιεύθηκε από τον εκδοτικό οίκο "Bruguera" μεταξύ των ετών 1958 έως και 1966. Δημιουργός του ήταν ο σεναριογράφος Βίκτορ Μόρα, σε σχέδιο του Φρανθίσκο Νταρνίς.
Το ιστορικό πλαίσιο δράσης του κόμικς εντοπίζεται στην Ιβηρική, κατά τα χρόνια της ρωμαϊκής κατάκτησης και εμπεριέχει αντιστασιακά μηνύματα.
Πηγές
Κατηγορία:Ισπανικά κόμικς
Ναντίν Γκόρντιμερ
Η Ναντίν Γκόρντιμερ (Nadine Gordimer, 20 Νοεμβρίου 1923 – 13 Ιουλίου 2014) ήταν κορυφαία μεταπολεμική  Νοτιοαφρικανή συγγραφέας, πολιτική ακτιβίστρια εναντίον του καθεστώτος του Άπαρτχαϊντ στη χώρα της, και μέλος του Αφρικανικού Εθνικού Κογκρέσου όταν το κόμμα ήταν απαγορευμένο. Βραβεύτηκε με το Νόμπελ Λογοτεχνίας του 1991. Ήταν κόρη Εβραίων μεταναστών, Ρωσικής καταγωγής. Γεννήθηκε στο Σπρινγκς, μια πόλη δίπλα στο Γιοχάνεσμπουρκ και πέθανε στον ύπνο της στα 91 της χρόνια. Άρχισε να γράφει από τα εννέα της και στα δεκαπέντε (1937) δημοσίευσε το πρώτο της διήγημα, μια ιστορία για παιδιά. Το 1939 έγραψε το πρώτο της βιβλίο για ενηλίκους. Έγινε διάσημη από τα μυθιστορήματά της, αλλά υπήρξε και σπουδαία διηγηματογράφος, (15 συλλογές διηγημάτων).
Πολιτικός και λογοτεχνικός ακτιβισμός
Η σύλληψη της καλύτερής της φίλης, Μπέττυ ντυ Τουά, το 1960 και η σφαγή του Σάρπβιλ την ώθησαν να ενταχθεί στο κίνημα κατά του Άπαρτχαϊντ. Από τότε υπήρξε ενεργή στα πολιτικά πράγματα της Νότιας Αφρικής, και ήταν στενή φίλη των δικηγόρων του Νέλσον Μαντέλα, Μπραμ Φίσερ και Τζορτζ Μπίζος, στη δίκη του το 1962. Όταν ο Μαντέλα βγήκε από τη φυλακή, ένα από τα πρώτα πρόσωπα που θέλησε να συναντήσει ήταν η Γκόρντιμερ.
Κατά τη διάρκεια των δεκαετιών του 1960 και 1970 συνέχισε να ζει στο Γιοχάνεσμπουργκ, το οποίο άφηνε κατά διαστήματα προκειμένου να διδάξει σε πανεπιστήμια των ΗΠΑ. Είχε αρχίσει να αποκτά διεθνή λογοτεχνική αναγνώριση, λαμβάνοντας το πρώτο μεγάλο βραβείο της, το W. H. Smith Commonwealth Literary Award, το 1961. Στη διάρκεια αυτής της περιόδου, η Γκόρντιμερ δεν έπαψε με το έργο και τον ακτιβισμό της να απαιτεί την κατάργηση της πολιτικής του Άπαρτχαϊντ στη χώρα της.
Επίσης εκείνη την περίοδο η Νοτιοαφρικανική κυβέρνηση απαγόρευσε την κυκλοφορία πολλών από τα βιβλία της, δυο από τα οποία απαγορεύτηκαν για μεγάλο χρονικό διάστημα. Η πρώτη εμπειρία της με τη λογοκρισία ήρθε το 1976, όταν η κυκλοφορία του βιβλίου The Late Bourgeois World απαγορεύτηκε για μια δεκαετία από την κυβέρνηση. Το βιβλίο A World of Strangers υπήρξε απαγορευμένο για δώδεκα χρόνια. Άλλα έργα της λογοκρίθηκαν για μικρότερα διαστήματα. Το βιβλίο Burger's Daughter, που εκδόθηκε τον Ιούνιο του 1979, απαγορεύτηκε ένα μήνα αργότερα. Η απαγόρευση άρθηκε από το Συμβούλιο Εφέσεων της Επιτροπής Εκδόσεων, με το αιτιολογικό ότι το βιβλίο ήταν υπερβολικά μονόπλευρο για να αποτελέσει ανατρεπτικό κίνδυνο. Η Γκόρντιμερ απάντησε σε αυτή την απόφαση στη συλλογή δοκιμίων Essential Gesture (1988), επισημαίνοντας ότι το καθεστώς απαγόρευσε δυο βιβλία έγχρωμων συγγραφέων την ίδια στιγμή που επέτρεπε την κυκλοφορία του δικού της. Το βιβλίο July's People απαγορεύτηκε επίσης τόσο από το καθεστώς του Άπαρτχαϊντ όσο και από αυτό που το διαδέχθηκε: το 2001, το βιβλίο αφαιρέθηκε προσωρινά από τον κατάλογο σχολικών αναγνωσμάτων, μαζί με έργα άλλων συγγραφέων κατά του Άπαρτχαϊντ, καθώς χαρακτηρίστηκε "βαθιά ρατσιστικό", χαρακτηρισμό που η ίδια θεώρησε μεγάλη προσβολή και στον οποίο αντέδρασαν πολλοί λογοτέχνες και πολιτικοί.
Έγινε μέλος του Αφρικανικού Εθνικού Κογκρέσου (ANC) όταν ακόμα θεωρούνταν παράνομη οργάνωση από την κυβέρνηση της Νότιας Αφρικής. Η Γκόρντιμερ θεώρησε το ANC σαν την μεγαλύτερη ελπίδα για ίση μεταχείρηση των μαύρων στη χώρα. Αντί για απλή κριτική στα λάθη της οργάνωσης, προέτρεψε στη συμμετοχή σε αυτή προκειμένου να διορθωθούν. Έκρυψε στο σπίτι της ηγέτες του ANC προκειμένου να διαφύγουν τη σύλληψη, και έχει δηλώσει ότι η πιο περήφανη μέρα της ζωής της ήταν όταν το 1986 κατέθεσε ως μάρτυρας υπεράσπισης στη δίκη 22 αντιρατσιστών ακτιβιστών. Όλα αυτά τα χρόνια έλαβε επίσης μέρος σε πολλές διαδηλώσεις κατά του Άπαρτχαϊντ, και ταξίδεψε σε πολλές χώρες προκειμένου να υποστηρίξει την κατάργηση της πολιτικής διακρίσεων και της πολιτικής καταπίεσης.
Τα έργα της άρχισαν να αναγνωρίζονται για τη λογοτεχνική τους αξία από νωρίς στην καριέρα της. Δέχτηκε το πρώτο της βραβείο το 1961, το οποίο ακολούθησαν πολλά ακόμα με κορυφαίο το Νόμπελ Λογοτεχνίας του 1991, το οποίο της απονεμήθηκε με σκεπτικό πως "μέσα από την υπέροχη επική γραφή της έχει -με τα λόγια του Άλφρεντ Νόμπελ- ωφελήσει σε πολύ μεγάλο βαθμό την ανθρωπότητα".
Ο ακτιβισμός της Γκόρντιμερ δεν περιορίστηκε στην πάλη κατά του Άπαρτχαϊντ. Έχει αντιταχθεί στη λογοκρισία και τον έλεγχο του κράτους πάνω στην πληροφορία. Αρνήθηκε να επιτρέψει τη μετάδοση των έργων της από την τηλεόραση, καθώς αυτή ελεγχόταν από τη ρατσιστική κυβέρνηση. Ήταν επίσης μέλος του διοικητικού συμβουλίου της Νοτιοαφρικανικής Ομάδας Δράσης Ενάντια στη Λογοκρισία. Ιδρυτικό μέλος του Κογκρέσου Νοτιοαφρικανών Συγγραφέων, η Γκόρντιμερ έχει επίσης συμμετάσχει ενεργά στα λογοτεχνικά πράγματα της χώρας της καθώς και σε συναφείς διεθνείς οργανισμούς. Υπήρξε αντιπρόεδρος της διεθνούς ένωσης συγγραφέων International PEN.
Μετά την κατάρρευση του Άπαρτχαϊντ η Γκόρντιμερ δραστηριοποιήθηκε στη μάχη κατά του HIV/AIDS, που αποτελεί μάστιγα στη Νότια Αφρική. Το 2000 με δικές της ενέργειες 20 γνωστοί συγγραφείς συνεισέφεραν διηγήματα στη συλλογή Telling Tales, και τα έσοδα χρησιμοποιήθηκαν στην εκστρατεία Treatment Action Campaign. Έχει ασκήσει κριτική στη στάση της κυβέρνησης σχετικά με την ασθένεια, δηλώνοντας το 2004 ότι "εγκρίνει" όλα όσα έχει κάνει ο Πρόεδρος Θάμπο Μπέκι εκτός από τη στάση του απέναντι στο AIDS.
Στις διαλέξεις της έχει αναφερθεί και σε ζητήματα εξωτερικής πολιτικής και διακρίσεων εκτός της Νότιας Αφρικής. Το 2005, όταν ασθένησε ο Φιντέλ Κάστρο, η Γκόρντιμερ και άλλοι έξι Νομπελίστες απεύθυναν μια ανοικτή επιστολή προς τις ΗΠΑ, προειδοποιώντας τες να μην προσπαθήσουν να αποσταθεροποιήσουν το καθεστώς της Κούβας. Το 2001 παρότρυνε τη φίλη της Σούζαν Σόνταγκ να μη δεχθεί ένα βραβείο από την ισραηλινή κυβέρνηση, λόγω της μεταχείρισης του κράτους του Ισραήλ προς τους Παλαιστίνιους. Η αντίθεση της Γκόρντιμερ σε κάθε λογής διάκριση έφτασε στο σημείο της άρνησης αποδοχής της υποψηφιότητας για το βραβείο Orange Prize, καθώς αυτό απονέμεται μόνο σε γυναίκες συγγραφείς.
Εξωτερικοί σύνδεσμοι
Κατηγορία:Νοτιοαφρικανοί συγγραφείς Κατηγορία:Νοτιοαφρικανοί νομπελίστες Κατηγορία:Νοτιοαφρικανοί ακτιβιστές Κατηγορία:Εβραίοι λογοτέχνες Κατηγορία:Βραβευμένοι με Νόμπελ Λογοτεχνίας
Κουγαίικα Ηλείας
Για συνώνυμο οικισμό στην Ελλάδα δείτε το λήμμα: Κουγαίικα Αργολίδας
Ηγίας
Ο Ηγίας (Ἡγίας) ήταν νεοπλατωνικός φιλόσοφος που έζησε τον 5ο και 6ο αιώνα. Αναφέρεται εγγονός η δισεγγονός του Πλούταρχου, ιδρυτή της Νεοπλατωνικής Ακαδημίας στην Αθήνα. Ο Ηγιάς μαθήτευσε κοντά στον Πρόκλο στην Αθήνα, όταν ο Πρόκλος ήταν γέρος περίπου το 480. Ο Πρόκλος τον θεωρούσε άξιο να ακούει τις διαλέξεις του για τα Χαλδαικά μαντεία.
Μετά το θάνατο του Πρίκλου το 485, ο Μαρίνος έγινε ο δάσκαλος της ακαδημίας και ο Ηγίας φαίνεται να αντιτίθενται, μαζί με τον Ισήδωρο, στον Μαρίνο σε πολλά δογματικά ζητήματα. Μετά το θάνατο Μαρίνου, ο Ισίδωρος έγινε ο νέος δάσκαλος, αλλά δεν κράτησε τη θέση για πολύ γιατί αποσύρθηκε στην Αλεξάνδρεια. Τότε ο Ηγίας πιθανότατο ανέλαβε την Ακαδημία, ίσως μαζί με τον Ισήδωρο, ο Δαμάσκιος, ο οποίος ήταν μαθητής στην ακαδημία κατά τη διάρκεια αυτής της περιόδου, παρουσιάζει Ηγία σαν ένα πολύ δυσμενές φως στη ζωή του Ισιδώρου. Ο Ηγίας τόνισε έντονα το θρησκευτικό τελετουργικό, «θέλοντας να είναι, πάνω απ 'όλα, ιερό, ... άλλαξε τον ζήλο του, πολλά από παλιά καθιερωμένα πράγματα». Η μετέπειτα ζωή του είναι άγνωστη, διάδοχος του στην ακαδημία ήταν ο Δαμάσκιος.
Παραπομπές
Κατηγορία:Βυζαντινοί του 6ου αιώνα Κατηγορία:Βυζαντινοί φιλόσοφοι Κατηγορία:Νεοπλατωνικοί φιλόσοφοι Κατηγορία:Ακαδημεικοί φιλόσοφοι Κατηγορία:Βυζαντινοί του 5ου αιώνα
Τζένιφερ Λόπεζ
Η Τζένιφερ Λιν Άφλεκ, το γένος Λόπεζ (αγγλικά: Jennifer Lynn Affleck, 24 Ιουλίου 1969), είναι Αμερικανίδα τραγουδίστρια, ηθοποιός, χορεύτρια και παραγωγός.
Τον Μάιο του 1999 κυκλοφόρησε το πρώτο της single με τίτλο "If You Had My Love" και έναν μήνα αργότερα, κυκλοφόρησε το πρώτο της άλμπουμ "On the 6”
Πρώτα χρόνια
Γεννήθηκε στις 24 Ιουλίου 1969 στο Μπρονξ της Νέας Υόρκης, από τους Ντέιβιντ Λόπεζ και Γουαδαλούπε Ροντρίγκεζ, ενώ έχει ακόμη δύο αδελφές, την Λέσλι και την Λίντα. Ο πατέρας της δούλευε ως τεχνικός υπολογιστών και η μητέρα της ως καθαρίστρια σπιτιών.
Τα παιδικά της χρόνια ήταν φτωχικά, καθώς ζούσε με την οικογένεια της σε ένα πολύ μικρό διαμέρισμα. Στην ηλικία των επτά ετών έκανε την πρώτη της περιοδεία σε ολόκληρη τη Νέα Υόρκη, μαζί με τις άλλες κοπέλες της σχολής μπαλέτου που παρακολουθούσε. Στα δεκαέξι της έκανε ένα μικρό διάλειμμα για να πατήσει στα μονοπάτια του κινηματογράφου, παίζοντας στην ταινία «My Little Girl» με πρωταγωνίστρια τη Στιούαρτ Μάστερσον.
Η αγάπη της όμως για τον χορό την απομάκρυνε από τα πλατό, γεγονός που τελικά την αποζημίωσε όταν κέρδισε υποτροφία για μια ανώτερη ακαδημία χορού του Μανχάταν. Η μητέρα της όμως ουδέποτε είχε συμβιβαστεί με την ιδέα της καλλιτεχνικής καριέρας για την κόρη της, γι’ αυτό βάλθηκε να την αποτρέψει με διάφορους τρόπους, κόβοντάς της αρχικά το χαρτζιλίκι. Έτσι, αποφασισμένη να πετύχει τα όνειρά της, η Λόπεζ εγκατέλειψε την οικογενειακή στέγη και για να καλύπτει τα έξοδα της έπιασε δουλειά σε ένα δικηγορικό γραφείο.
Το ξεκίνημα της καριέρας
Επί ενάμιση χρόνο συμμετείχε σε πολλές οντισιόν, όταν δέχτηκε μια πρόσκληση για να συμμετάσχει σε μια μουσικοχορευτική τουρνέ στην Ιαπωνία. Στο μεταξύ είχε ήδη αποτύχει σε μια οντισιόν για το show «In Living Color» στο ρόλο του ιπτάμενου κοριτσιού. Στο ίδιο διάστημα είχε εμφανιστεί σε διάφορες θεατρικές παραστάσεις όπως η ροκ όπερα "Jesus Christ Superstar" κ.α.
Γυρνώντας από την Ιαπωνία, προσκλήθηκε για να ξαναπεράσει από ακρόαση για το show «In Living Color». Αυτή τη φορά οι εντυπώσεις ήταν θετικές και η Τζένιφερ έγινε δεκτή.
Το εισιτήριο για το Hollywood
Την είδαμε σύντομα να υποδύεται τη Λούσυ στην τηλεοπτική σειρά «South Central» του καναλιού FOX. Παρόλο που η σειρά δεν γνώρισε την αναμενόμενη επιτυχία και κόπηκε σε λίγους μήνες. Η Τζένιφερ είχε ήδη κερδίσει τις εντυπώσεις των ανθρώπων του καναλιού και πήρε το ρόλο της Μελίντα Λόπεζ στο «Second Chances» και αργότερα στο «Hotel Malibu».
Το 1995, κάνει το μεγάλο άλμα στα κινηματογραφικά πλατό, με ένα ρόλο πλάι στους Γουέλσι Σνάιπς (Welsey Snipes) και Γούντι Χάρελσον (Woody Harrelson) στην ταινία «Money Train». Επίσης ερμήνευσε ρόλους δίπλα στον Ρόμπιν Γουίλιαμς (Robin Williams) και τον Τζακ Νίκολσον (Jack Nicholson). Αμέσως μετά, ο κινηματογραφικός παραγωγός Γκρέγκορι Νάβα (Gregory Nava) της δίνει τον πρώτο ρόλο στην ταινία «My Family, Mi Familia».
Η «Σελένα» αλλάζει τη ζωή της για πάντα
Η πραγματική όμως πορεία για τη δόξα έρχεται το 1997, όταν ενσαρκώσει την αδικοχαμένη ντίβα Σελίνα Κιντανίγια Πέρεζ (Selena Quintanilla Perez) σε ένα μεγαλειώδες βιογραφικό αφιέρωμα για την Τεχάνο (Tejano).
Το Hollywood θα την αγκαλιάσει σύντομα
Το 1998, την είδαμε στο πλευρό του Τζορτζ Κλούνεϊ (George Clooney) στην ταινία Out Of Sight, ρόλος που την ανακήρυξε ως την πιο ακριβοπληρωμένη λατίνα ηθοποιό της ιστορίας του Hollywood, με αμοιβή που ξεπερνά το ένα εκατομμύριο δολάρια. Στο μεταξύ έχουν προηγηθεί συνεργασίες με τον Όλιβερ Στόουν (Oliver Stone) στο «U Turn», με τον Φράνσις Φορντ Κοπολα (Francis Ford Copolla) στο «Jack» με τον Ρόμπιν Γουίλιαμς συμπρωταγωνιστή, και το «Ανακόντα» μαζί με τους Γιόν Βόιντ (Jon Voight), Έρικ Στολτζ (Eric Stoltz) και Άις Κιούμπ (Ice Cube).
Μετά το «Out of Sight» η Τζένιφερ δανείζει τη φωνή της στην ταινία κινουμένων σχεδίων «Antz» (1998), ενώ το 1999 πρωταγωνιστεί στην ταινία «Thieves». Στα τέλη του 2000 έρχεται η ταινία επιστημονικής φαντασίας «The Cell» και ένα χρόνο αργότερα η πετυχημένη κωμωδία «Wedding Planner», το «Angel Eyes» και το «Untitled Frida Kahlo». To 2002, πρωταγωνιστεί σε δύο άκρως επιτυχημένες εμπορικά ταινίες. Ο λόγος για το θρίλερ «Enough» και την ρομαντική κωμωδία «Maid in Manhattan» όπου ενσαρκώνει τον ρόλο μιας μαχόμενης καμαριέρας.
Ακολουθούν πολλά χρόνια επιτυχίας στον κινηματογράφο και σημαντικές συνεργασίες, όπως αυτή με την Τζέιν Φόντα στην ταινία «Monster-in-Law» και με την Κάμερον Ντίαζ στο "What to Expect When You're Expecting" το 2012.
Το 2013 η Τζένιφερ κυκλοφόρησε το θρίλερ Parker, μαζί με τον Jason Statham. Το 2015, κυκλοφορεί το ερωτικό θρίλερ ᾽᾽The Boy Next Door, του οποίου το Box Office, ξεπερνά τα 50 εκατομμύρια και την δραματική ταινία Lila and Eve, ενώ το 2016 πρωταγωνιστεί στην σειρά Shades Of Blue'', στο NBC.
Τον Αύγουστο του 2016, ανακοινώθηκε ότι η Jennifer Lopez θα πρωταγωνιστήσει σε μια επικείμενη παραγωγή του δικτύου HBO με θέμα τη ζωή της εμπόρου ναρκωτικών Griselda Blanco.
Η Jennifer ετοιμάζει νέα ταινία για το τέλος του 2018, μια ρομαντική κομεντί με τίτλο Second Act.
Το πάθος για την μουσική
Εκτός από τρία βραβεία [α) ΑLMA Awards για την καλύτερη ηθοποιό το 1998, β) Lasting Image Award το 1998 και γ) Lone Star Film & Television Award, το 1998] ο «Πυρετός» της Σελένα είχε χτυπήσει και το άλλο αδύνατο σημείο της, το πάθος της για το χορό και το τραγούδι.
Το πρώτο της single (Sony Music’s Work Group Label) με τίτλο «If you had my love» ανέβηκε στο Νο 1 του Billboard chart και έγινε πλατινένιο με πάνω από ένα εκατομμύριο πωλήσεις.
Με το άλμπουμ της «On the 6», εκθρόνισε τον Ρίκι Μάρτιν (Ricky Martin) απο την κορυφή.
Η Τζένιφερ Λόπεζ ή «J. Lo.» (Τζέι Λο, καθιερώθηκε από τον ομώνυμο τίτλο του δεύτερού της δίσκου) λάνσαρε το προσωπικό της άρωμα.
Οι πωλήσεις των άλμπουμ της ξεπερνούν τα 75 εκατομμύρια. Το album της "Como ama una mujer" (full-spanish album) πουλά 1,2 εκατομμύρια. To album της "LOVE?" δεν γνώρισε μεγάλη εισπρακτική επιτυχία, αν και αποτέλεσε την μεγάλη επιστροφή της στην δισκογραφια, ενώ περιείχε το Single On The Floor, το πιο επιτυχές εμπορικά τραγούδι της, του οποίου οι πωλήσεις ξεπερνούν τα 10 εκατομμύρια. Επίσης, συμμετείχε για 5 χρόνια στο talent show American Idol ως κριτής.
Το 2012, κυκλοφορεί ένα Greatest Ηits Αlbum. Η Τζένιφερ συνδυάζει την κυκλοφορία του νέο της δίσκου με την πρώτη της παγκόσμια περιοδεία και στις 14 Ιουνίου το Dance Again Tour ξεκινάει απ' τον Παναμά, περιλαμβάνοντας 78 συναυλίες σε Ευρώπη, Αμερική, Ασία και Αυστραλία.
Το 2014, κυκλοφορεί το 10ό της άλμπουμ με τίτλο Α.Κ.Α., ενώ τον Ιανουάριο του 2016 έκανε πρεμιέρα το νέο show της στο Λας Βέγκας, με τίτλο All I Have.
Τον Οκτώβριο του 2016, το περιοδικό Billboard ανακοίνωσε ότι η Jennifer θα κυκλοφορήσει το 2017 τον δεύτερο δίσκο της στα ισπανικά, με παραγωγό τον πρώην σύζυγο της Marc Anthony. Το νέο της single με τίτλο Olvídame y Pega la Vuelta κυκλοφόρησε στις 18 Νοεμβρίου 2016. . Το άλμπουμ ονομάζεται "Por Primera Vez" (= για πρώτη φορά) και αναμένεται να κυκλοφορήσει μέσα στο 2018. Το lead single, κυκλοφόρησε στις 4 Ιουλίου του 2017 με τίτλο "Ni Tù Ni Yo", ενώ στις 10 Νοεμβρίου 2017 κυκλοφόρησε το δεύτερο single από το άλμπουμ με τίτλο "Amor Amor Amor. Στις 2 Φεβρουαρίου 2018 κυκλοφόρησε το single Us σε παραγωγή του Skrillex, ενώ αναμένεται remix στα ισπανικά με τον J Balvin. Η Τζένιφερ αποφάσισε να ηχογραφήσει νέα τραγούδια και να δώσει έναν διαφορετικό ήχο στο νέο της άλμπουμ. Έτσι, στις 26 Απριλίου 2018, κυκλοφόρησε το νέο της Single El Anillo σε urban ήχο, ενώ στις 17 Μαΐου κυκλοφορεί νέο σινγκλ, μια συνεργασία με τον DJ Khaled και την ράπερ Cardi B σε αγγλικό και ισπανικό στίχο με τίτλο Dinero.
Το αμερικανικό δίκτυο MTV στο πλαίσιο της διοργάνωσης των Video Music Awards 2018, αποφάσισε να δώσει το εμβληματικό βραβείο Michael Jackson Vanguard Award στην Jennifer Lopez για τη συνεισφορά της στο χώρο της μουσικής, κάνοντας την παράλληλα τον πρώτο λάτιν καλλιτέχνη που παραλαμβάνει το συγκεκριμένο βραβείο.
Προσωπική ζωή
Στα γυρίσματα της ταινίας «Blood and Wine» γνώρισε τον Οχάνι Νόα και σύντομα έγιναν ζευγάρι. Παντρεύτηκαν στις 22 Φεβρουαρίου 1997, αλλά ύστερα από περίπου έναν χρόνο, τον Ιανουάριο του 1998, πήραν διαζύγιο.
Τον Σεπτέμβριο του 2001 παντρεύτηκε τον χορευτή Κρις Τζαντ, όμως και αυτός ο γάμος είχε άδοξο τέλος, αφού τον Ιούνιο του 2002 χώρισαν. Κατόπιν, συνδέθηκε με τον ηθοποιό Μπεν Άφλεκ, με τον οποίο αρραβωνιάστηκε τον Νοέμβριο του 2002 και τελικά χώρισαν τον Σεπτέμβριο του 2003.
Τον Ιανουάριο του 2004, ξεκίνησε τη σχέση της με τον τραγουδιστή Μαρκ Άντονι (με τον οποίο γνωρίζονταν ήδη από το 1999) και λίγους μήνες αργότερα, τον Ιούνιο του 2004, παντρεύτηκαν στη Νέα Υόρκη όπου και ζούσαν. Τον Νοέμβριο του 2007, το ζευγάρι ανακοίνωσε την εγκυμοσύνη της Λόπεζ και στις 22 Φεβρουαρίου 2008 γεννήθηκαν τα δίδυμα παιδιά τους, Έμα Μάριμπελ και Μαξιμίλιαν Ντέιβιντ. Το ζευγάρι χώρισε τον Ιούλιο του 2011.
Από τον Οκτώβριο του 2011 μέχρι τον Αύγουστο του 2016, είχε μια on-off σχέση με τον πρώην χορευτή της, Κάσπερ Σμαρτ.
Τον Φεβρουάριο του 2017 ξεκίνησε τη σχέση της με τον πρώην παίκτη του μπέιζμπολ, Άλεξ Ροντρίγκεζ. Τον Μάρτιο του 2019 αρραβωνιάστηκαν, αλλά τον Απρίλιο του 2021 ανακοίνωσαν τον χωρισμό τους. Μετά τον χωρισμό της από τον Ροντρίγκεζ, έγινε γνωστή η επανασύνδεσή της με τον ηθοποιό Μπεν Άφλεκ. Στις 8 Απριλίου 2022, ανακοινώθηκε ο δεύτερος αρραβώνας της Λόπεζ με τον Άφλεκ (20 χρόνια μετά τον πρώτο) και στις 16 Ιουλίου 2022 το ζευγάρι παντρεύτηκε στο Λας Βέγκας. Μετά το γάμο, η Λόπεζ άλλαξε επίσημα το ονοματεπώνυμο της σε Τζένιφερ Λιν Άφλεκ.
Εξωτερικοί σύνδεσμοι
Κατηγορία:Αμερικανοί στιχουργοί Κατηγορία:Αμερικανοί χορευτές Κατηγορία:Αμερικανίδες τραγουδίστριες Κατηγορία:Αμερικανίδες ηθοποιοί κινηματογράφου Κατηγορία:Αμερικανίδες ηθοποιοί τηλεόρασης Κατηγορία:Αμερικανίδες ηθοποιοί φωνής Κατηγορία:Αμερικανίδες τραγουδίστριες ποπ
Εκλογική περιφέρεια Α΄ Θεσσαλονίκης
Η εκλογική περιφέρεια Α' Θεσσαλονίκης αντιπροσωπεύει 533.800 πολίτες και περιλαμβάνει τον Δήμο Θεσσαλονίκης και τους υπόλοιπους δήμους του πολεοδομικού συγκροτήματος: Αμπελοκήπων-Μενεμένης, Κορδελιού - Ευόσμου, Καλαμαριάς, Νεάπολης - Συκεών, Παύλου Μελά. Αντιστοιχεί σε 17 έδρες στη Βουλή των Ελλήνων και με βάση τους εγγεγραμμένους ψηφοφόρους όπως προέκυψε από την απογραφή του 2021, αποτελεί τη δεύτερη μεγαλύτερη εκλογική περιφέρεια της Ελλάδας. Σύμφωνα με το ελληνικό εκλογικό σύστημα, ο νομός Θεσσαλονίκης διαιρείται σε δύο εκλογικές περιφέρειες: Την Α' Θεσσαλονίκης και την Β' Θεσσαλονίκης. Η εκλογική περιφέρεια δημιουργήθηκε το 1958 μετά την διάσπαση της Εκλογικής περιφέρειας νομού Θεσσαλονίκης η οποία καταργήθηκε.
Δήμοι και Ψηφοφόροι
Στην Α' Θεσσαλονίκης υπάγονται έξι καλλικρατικοί δήμοι:
Βουλευτικές εκλογές
Στους δύο πίνακες περιλαμβάνονται τα αποτελέσματα των βουλευτικών εκλογών, αρχικά των δύο τελευταίων προδικτατορικών εκλογικών αναμετρήσεων όπου παρουσιάζονται ο αριθμός των ψήφων και το ποσοστό που συγκέντρωσαν τα κόμματα που κατήλθαν στις εκλογές, καθώς και ο αριθμός των εδρών που εξασφάλισαν σε παρένθεση. Στη συνέχεια τα αποτελέσματα από τη μεταπολίτευση και μετά στην Α' Θεσσαλονίκης, όπου παρουσιάζονται τα αντίστοιχα αποτελέσματα για τα πέντε πρώτα κόμματα στην περιφέρεια.
Ευρωεκλογές
Στον πίνακα περιλαμβάνονται τα αποτελέσματα των εκλογών για το Ευρωπαϊκό Κοινοβούλιο από το 1981 και μετά στην Α' Θεσσαλονίκης. Συγκεκριμένα παρουσιάζονται ο αριθμός ψήφων και το ποσοστό που συγκέντρωσαν τα πέντε πρώτα κόμματα στην περιφέρεια.
Σταυροί προτίμησης
Στους πίνακες παρακάτω αναφέρονται οι πέντε πρώτοι σε κατάταξη βουλευτές των δύο πρώτων σε δύναμη κομμάτων στην Α' Θεσσαλονίκης, στις εκλογές από την μεταπολίτευση και μετά. 1 Δεν εξελέγησαν, καθώς το κόμμα τους κατέκτησε λιγότερες από πέντε έδρες στην συγκεκριμένη εκλογική αναμέτρηση. 2 Οι αρχηγοί των κομμάτων καθώς και οι διατελέσαντες πρωθυπουργοί, λαμβάνουν ως σταυρούς προτίμησης το σύνολο των ψηφοδελτίων που βρέθηκαν υπέρ του κόμματός τους στην περιφέρεια όπου υπέβαλαν υποψηφιότητα. Το 1985, τον Ιούνιο του 2012 και τον Σεπτέμβριο του 2015 δεν υπήρξε διαδικασία σταυροδοσίας, αλλά επιλογή των προσώπων από τα κόμματα σε λίστα.
Εξωτερικοί σύνδεσμοι
Θεσσαλονικης Α
Δημήτρης Χριστοδούλου
Ο Δημήτρης Χριστοδούλου (4 Απριλίου 1924 - 5 Μαρτίου 1991) ήταν Έλληνας ποιητής, συγγραφέας και στιχουργός. Πολλά από τα ποιήματά του μελοποιήθηκαν από σημαντικούς Έλληνες μουσικοσυνθέτες, μεταξύ των οποίων οι Μίκης Θεοδωράκης, Μάνος Λοΐζος και Μίμης Πλέσσας.
Βιογραφία
Γεννήθηκε στη συνοικία Μεταξουργείο της Αθήνας στις 4 Απριλίου του 1924. Μεγάλωσε σε μία φτωχή πολυμελή οικογένεια και αναγκάστηκε να καταφύγει από την ηλικία των δέκα ετών στη βιοπάλη προκειμένου να επιβιώσει.
Κατά τη διάρκεια της Κατοχής της Ελλάδας την περίοδο Δευτέρου Παγκοσμίου Πολέμου εντάχθηκε στην ΕΠΟΝ, ενώ το 1943 συνελήφθη και υποβλήθηκε σε βασανιστήρια στο αρχηγείο της Γκεστάπο στην Αθήνα στην οδό Μέρλιν. Κατά τη διάρκεια των Δεκεμβριανών το Δεκέμβριο του 1944 συνελήφθη ως μέλος του EAM σε ένα οδόφραγμα στην πλατεία Κάνιγγος και φυλακίστηκε αρχικά στο Γουδή και στη συνέχεια σε βρετανικό στρατόπεδο συγκέντρωσης στην Ελ Ντάμπα της Αιγύπτου, όπου και παρέμεινε για 3 μήνες. Με αφορμή την εμπειρία του αυτή δημοσίευσε το 1980 ένα μυθιστόρημα με τίτλο Ελ Ντάμπα.
Επέστρεψε στην Ελλάδα το Φεβρουάριο του 1945 μετά την Συμφωνία της Βάρκιζας. Μετά τον επαναπατρισμό του έδωσε εισαγωγικές εξετάσεις και εισήχθη στο οικονομικό τμήμα της Παντείου Ανωτάτης Σχολής Πολιτικών Επιστημών. Διέκοψε όμως τις σπουδές του προκειμένου να φοιτήσει στη δραματική Σχολή του Εθνικού Θεάτρου με σκοπό αρχικά να γίνει σκηνοθέτης. Παράλληλα με τις σπουδές του εργαζόταν ως υπάλληλος στην Ηλεκτρική Εταιρεία, μετέπειτα Δημόσια Επιχείρηση Ηλεκτρισμού, στην οδό Κοραή.
Η φοίτησή του στη δραματική σχολή διακόπηκε καθώς αναγκάστηκε να στρατευτεί. Ολοκλήρωσε ωστόσο τις σπουδές του και συμμετείχε ως ηθοποιός σε αρκετές θεατρικές παραστάσεις. Μεταξύ αυτών οι Όρνιθες που παρουσιάστηκαν το 1960 κατά τη διάρκεια του φεστιβάλ Αθηνών στο Πεδίο του Άρεως, με σκηνοθέτη τον Καρολο Κουν. Συμμετείχε επίσης στους θιάσους των Δημήτρη Μυράτ και Δημήτρη Χορν, ενώ συνεργάστηκε και με τη Μελίνα Μερκούρη.
Με αφορμή τη Στρατιωτική δικτατορία του 1967 αυτοεξορίστηκε στο Παρίσι. Στην εξορία τον συνόδευσε και η σύντροφός του Μαρία Κανδρεβιώτου, η οποία ήταν αρχιτέκτονας και ζωγράφος. . Στη Γαλλία συμμετείχε και στα γεγονότα του Μαΐου του 1968. Επέστρεψε στην Ελλάδα το 1972.
Απεβίωσε τα ξημερώματα της 5ης Μαρτίου του 1991 στην Αθήνα, όπου και νοσηλευόταν σε νοσοκομείο καθώς έπασχε από μυελοσκλήρυνση.
Λογοτεχνία
Ο Δημήτρης Χριστοδούλου ασχολήθηκε με την ποίηση ήδη από την εποχή που φοιτούσε στην Πάντειο. Το 1952 δημοσιεύθηκε το πρώτο του ποίημα με τίτλο Νυχτοφύλακες στο περιοδικό Μακεδονικά Γράμματα, ενώ το 1954 κυκλοφόρησε η πρώτη του ποιητική συλλογή με το ίδιο όνομα. Το 1957 έγραψε το πρώτο του θεατρικό έργο με τίτλο Αίγιστος, ενώ το 1976 κυκλοφόρησε το πρώτο του μυθιστόρημα με τίτλο Το Γούπατο. Εξέδωσε συνολικά 27 ποιητικές συλλογές, 15 μυθιστορήματα, 13 θεατρικά έργα και 5 διηγήματα.
Τραγούδια
Το καλοκαίρι του 1960 ο Δημήτρης Χριστοδούλου συναντήθηκε με τον Μίκη Θεοδωράκη, με τον οποίον είχε πρωτογνωριστεί στην Αντίσταση. Στα πλαίσια της συνεργασίας τους, η οποία διήρκησε μέχρι το 1978, ο Χρισοτοδύλου έγραψε 14 τραγούδια τα οποία μελοποίησε ο Θεοδωράκης. Τα τέσσερα πρώτα από αυτά τα τραγούδια του κύκλου Πολιτεία Α΄ ήταν τα Βράχο, βράχο τον καημό μου, Καημός, Μετανάστης και Παράπονο. Κατά τη διάρκεια της περιόδου αυτής ο Χριστοδούλου συμμετείχε σε πολλές από τις μουσικές εκδηλώσεις που διοργάνωνε ο Θεοδωράκης, ως αφηγητής.
Το 1962 ξεκίνησε να συνεργάζεται με τον Γιώργο Ζαμπέτα, με τον οποίο δημιούργησαν πάνω από σαράντα κομμάτια. Το 1963 συνεργάστηκε με τον Γιάννη Μαρκόπουλο στο χορόδραμα Θησέας. Με τον ίδιο δημιουργό συνεργάστηκε και το 1984 στον δίσκο με τίτλο Του σίδερου και του νερού, αλλά και σε άλλα τραγούδια κάποια από τα οποία συμπεριλήφθηκαν σε ταινίες του ελληνικού κινηματογράφου.
Τ0 1979 κυκλοφόρησε ο δίσκος Ο Αντώνης Καλογιάννης τραγουδά Μουστακί, στον οποίο ο Χριστοδούλου απέδωσε στα ελληνικά τραγούδια του Ζωρζ Μουστακί. Το 1989 κυκλοφόρησε ο δίσκος Ο ποιητής και ο τσιγγάνος, σε στίχους του Δημήτρη Χριστοδούλου και μουσική του Βασίλη Παϊτέρη. Συνεργάστηκε με πληθώρα ακόμα συνθετών μεταξύ των οποίων ο Σταύρος Ξαρχάκος, ο Νίκος Μαμαγκάκης, ο Χρήστος Λεοντής, ο Λάκης Καρνέζης, ο Γιάννης Διδίλης, ο Γιάννης Γκούμας, ο Βασίλης Δημητρίου και ο Πάνος Πετσάς.
Τα τραγούδια του ερμηνεύθηκαν από δεκάδες τραγουδιστές όπως ο Στέλιος Καζαντζίδης, ο Γρηγόρης Μπιθικώτσης, ο Νίκος Ξυλούρης, η Μαρία Φαραντούρη, η Βίκυ Μοσχολιού, ο Σταμάτης Κόκοτας, ο Βασίλης Παϊτέρης, ο Πἀνος Τζανετής και η Πόπη Αστεριάδη. Ο ερμηνευτής που ερμήνευσε το μεγαλύτερο αριθμό τραγουδιών του Δημήτρη Χριστοδούλου είναι ο Αντώνης Καλογιάννης.
Ο Δημήτρης Χριστοδούλου έγραψε περίπου 160 τραγούδια.
Εξωτερικοί σύνδεσμοι
Κατηγορία:Έλληνες ποιητές Κατηγορία:Έλληνες συγγραφείς Κατηγορία:Έλληνες στιχουργοί
Μαρία του Γύλιχ-Μπεργκ
Η Μαρία, γερμ.: Maria von Jülich-Berg (3 Αυγούστου 1491 - 29 Αυγούστου 1543) από τον Οίκο του Γύλιχ ήταν Γερμανίδα κληρονόμος, κόρη και διάδοχος του δούκα του Γύλιχ-Μπεργκ, που με τον γάμο της έγινε δούκισσα της Κλέβης.
Βιογραφία
Γεννήθηκε στο Γύλιχ, κόρη του Γουλιέλμου Δ΄ δούκα του Γύλιχ-Μπεργκ και της Σίβυλλας των Χοεντσόλερν, κόρης του Αλβέρτου Γ΄ Αχιλλέα εκλέκτορα του Βρανδεμβούργου.
Ήταν το μόνο παιδί των γονιών της και είχε γεννηθεί μετά από δέκα χρόνια γάμου. Η Μαρία έγινε κληρονόμος στα δουκάτα Γύλιχ, Μπεργκ και στην κομητεία Ράβενσμπεργκ του πατέρα της.
Παντρεύτηκε τον Ιωάννη Γ΄ δούκα της Κλέβης. Είχαν μνηστευθεί το 1496, όταν η Μαρία ήταν πέντε ετών και ο Ιωάννης Γ΄ ήταν έξι ετών. Με τον γάμο της με τον Ιωάννη Γ΄ δούκα της Κλέβης και κόμη του Λα Μαρκ το 1509, οι κτήσεις και οι τίτλοι της Mαρίας τελικά συνεώθηκαν με το δουκάτο της Κλέβης. Αυτό είχε ως αποτέλεσμα τη λεγόμενη Ενοποίηση της Κλέβης, στην οποία τα δουκάτα του Γύλχι-Μπεργκ(-Ράβενσμπεργκ) και της Κλέβης(-Λα Μαρκ) ενώθηκαν για να σχηματίσουν τα Ενωμένα δουκάτα Γύλιχ-Κλέβης-Μπεργκ.
Όταν ο πατέρας της απεβίωσε το 1511, η Μαρία, ως γυναίκα, δεν μπορούσε να κυβερνήσει, έτσι το Γύλιχ-Μπεργκ-Ράβενσμπεργκ περιήλθαν μέσω αυτής στον σύζυγό της Ιωάννη Γ΄. Κατόπιν αιτήματος της Μαρίας και του Ιωάννη Β΄, που κατοικούσαν στην Κλέβη, η μητέρα της Μαρίας, η Σίβυλλα, ενήργησε ως κυβερνήτης του Γύλιχ-Μπεργκ κατά τη διάρκεια αυτής της περιόδου. Ο Ιωάννης Γ΄, ο οποίος κληρονόμησε το δουκάτο της Κλέβης(-Λα Μαρκ) το 1521, έγινε στη συνέχεια ο πρώτος κυβερνήτης των Ενωμένων δουκάτων Γύλιχ-Κλέβης-Μπεργκ, που θα υπήρχαν μέχρι το 1666.
Οικογένεια
Αυτή και ο Ιωάννης Γ΄ είχαν τέκνα:
μικρογραφία|Η ΜΑρία κρατά ένα μη-με-λησμόνει. Έργο του Κράναχ του Πρεσβύτερου.
Η Μαρία ήταν μία παραδοσιακή Καθολική, που έδωσε στις κόρες της μία πρακτική (όχι με παιδεία) εκπαίδευση σχετικά με το πώς να διευθύνουν ένα ευγενικό νοικοκυριό, που ήταν ο κανόνας για τις Γερμανίδες ευγενείς γυναίκες κατά τη διάρκεια της εποχής αυτής. Αυτό διέφερε από την εκπαίδευση, που δινόταν συνήθως στις κόρες των Άγγλων ευγενών, που μορφωνόταν. Στο Οι σύζυγοι του Ερρίκου Η΄, η Aντόνια Φρέιζερ υποδηλώνει ότι, μετά τον γάμο τους, ένας λόγος που ο Ερρίκος Η΄ δεν άρεσε τόσο πολύ την κόρη της Άννα ήταν ότι, σε αντίθεση με τις δύο πρώτες συζύγους του και πολλές από τις γυναίκες της Αυλής γύρω του, η Άννα δεν είχε μόρφωση και μουσική καλλιέργεια και δεν ήταν καλά προετοιμασμένη για να λειτουργεί στην απαιτητική Αγγλική Αυλή. Η ίδια η δούκισσα Μαρία φαίνεται ότι δεν ευνοούσε υπέρ της αποστολής τής κόρης της στην Αγγλία. Έγραψε σε μία μεταγενέστερη επιστολή ότι αγαπούσε την κόρη της τόσο πολύ, που «δεν ήθελε να υποφέρει να την αποχωριστεί».
Πηγές
Κατηγορία:Κόμισσες του Μαρκ Κατηγορία:Δούκισσες της Κλέβης Κατηγορία:Δούκισσες του Μπεργκ Κατηγορία:Οίκος του Γύλιχ
Γιώργος Στολίγκας
Ο Γιώργος Στολίγκας (γενν. Αθήνα, 3 Ιανουαρίου 1947) είναι Έλληνας διακεκριμένος βετεράνος ποδοσφαιριστής που αγωνιζόταν κυρίως ως επιθετικός και προπονητής ποδοσφαίρου. Ως ποδοσφαιριστής αγωνίστηκε στην Α' Εθνική και την Β' Εθνική κατηγορία.
Ποδοσφαιρική καριέρα
Ξεκίνησε το ποδόσφαιρο από τον ΠΑΟ Νέας Μελανδίας Πετραλώνων και το 1965 πήγε στην μεγάλη ομάδα της γειτονιάς του Α.Ο. Πετραλώνων. Το 1967 το ταλέντο του είδαν στον Ολυμπιακό Πειραιώς, από τον οποίο και αποκτήθηκε. Στον Ολυμπιακό αγωνίστηκε ως βασικός μέχρι και το 1971, σημειώνοντας περισσότερες από 100 συμμετοχές πρωταθλήματος και συνολικά 8 τέρματα και 2 συμμετοχές σε αγώνα τελικού κυπέλλου Ελλάδας (1968, 1969) ενώ σημείωσε και 2 τέρματα σε ευρωπαϊκούς αγώνες κυπέλλου Κυπελλούχων Ευρώπης (1968).
Το 1971 μετακόμισε στον Ατρόμητο Αθηνών με τη φανέλα του οποίου κατέκτησε την άνοδο στην Α' Εθνική για πρώτη φορά στην ιστορία του, εξασφαλίζοντας το πρωτάθλημα την τελευταία αγωνιστική στη νίκη με 0-1 επί του Α.Π.Ο. Ρουφ με προσωπικό του τέρμα. Το 1972 μετακόμισε στον Άρη Θεσσαλονίκης, πραγματοποιώντας 5 συμμετοχές στα ισάριθμα πρώτα παιχνίδια του Άρη στο πρωτάθλημα και κατόπιν, μεσούσης της περιόδου 1972-73 επιστρέφει στην Αθήνα και τον Ατρόμητο Αθηνών. Με τη φανέλα του Ατρομήτου, την επόμενη περίοδο 1973-74 κατέκτησε ξανά την άνοδο στην Α' Εθνική, ενώ με σύνολο 28 τερμάτων αναδείχθηκε πρώτος σκόρερ της ομάδας και των 3 ομίλων της Β΄ Εθνικής. Τη σεζόν 1974-75 αγωνίστηκε για τελευταία φορά στην καριέρα του στην Α΄ Εθνική, σημειώνοντας 22 συμμετοχές και 6 τέρματα.
Το 1975 μετακόμισε στην νεοφώτιστη της Β' Εθνικής Α.Π.Σ. Αμφιάλη. Το 1976 επέστρεψε στον Α.Ο. Πετραλώνων, με τη φανέλα του οποίου το 1979 κατέκτησε την άνοδο στην Β' Εθνική, όπου αγωνίστηκε τη σεζόν 1979-80 και το 1980 ως παίκτης Β' Εθνικής έκλεισε την ποδοσφαιρική του καριέρα.
Μετά το ποδόσφαιρο
Έπειτα το τέλος της ποδοσφαιρικής του σταδιοδρομίας αποτέλεσε προπονητής ποδοσφαίρου και εργάστηκε σε διάφορα Αθηναϊκά σωματεία όπως μεταξύ άλλων ο Ήφαιστος Περιστερίου, με τον οποίο κατέκτησε το πρωτάθλημα Ε.Π.Σ. Αθηνών 1981-82 και την άνοδο, ο Π.Ο. Αγίου Θωμά Γουδί κ.α. Επίσης εργάστηκε στον Αθηναϊκό οδηγώντας τον στην Α' Εθνική κατηγορία για πρώτη φορά το 1990, στον Ατρόμητο Αθηνών, με τον οποίο κατέκτησε το πρωτάθλημα της Γ' Εθνικής την περίοδο 1987-88, ενώ εργάστηκε επίσης μεταξύ άλλων στους Α.Ο. Κέρκυρα, Ηρόδοτο Ν. Αλικαρνασσού, Π.Σ. Καλαμάτα, Γ.Σ. Καλλιθέα και στον Φωστήρα το 1999.
Πηγές
Κατηγορία:Έλληνες ποδοσφαιριστές Κατηγορία:Επιθετικοί ποδοσφαιριστές Κατηγορία:Έλληνες προπονητές ποδοσφαίρου Κατηγορία:Ποδοσφαιριστές Ολυμπιακού Πειραιώς Κατηγορία:Ποδοσφαιριστές Ατρόμητου Αθηνών Κατηγορία:Ποδοσφαιριστές Άρη Θεσσαλονίκης Κατηγορία:Ποδοσφαιριστές Φούτμπολ Λιγκ (Ελλάδα) Κατηγορία:Ποδοσφαιριστές Σούπερ Λιγκ Ελλάδας Κατηγορία:Προπονητές ποδοσφαίρου Αθηναϊκού Κατηγορία:Προπονητές ποδοσφαίρου Ατρόμητου Αθηνών Κατηγορία:Προπονητές ποδοσφαίρου Φωστήρα Κατηγορία:Προπονητές ποδοσφαίρου Ηροδότου Νέας Αλικαρνασσού Κατηγορία:Προπονητές ποδοσφαίρου Π.Σ. Καλαμάτας Κατηγορία:Προπονητές ποδοσφαίρου Γ.Σ. Καλλιθέας Κατηγορία:Προπονητές ποδοσφαίρου Α.Ο. Κέρκυρας
Διαβήτης (ασθένεια)
Ο σακχαρώδης διαβήτης είναι μεταβολική ασθένεια η οποία χαρακτηρίζεται από αύξηση της συγκέντρωσης του σακχάρου στο αίμα (υπεργλυκαιμία) και διαταραχή του μεταβολισμού της γλυκόζης, είτε ως αποτέλεσμα ελαττωμένης έκκρισης ινσουλίνης είτε λόγω ελάττωσης της ευαισθησίας των κυττάρων του σώματος στην ινσουλίνη. Οι κύριοι τύποι σακχαρώδους διαβήτη είναι ο διαβήτης τύπου 1, ο διαβήτης τύπου 2 και ο διαβήτης της κύησης. Ο σακχαρώδης διαβήτης έχει χρόνια πορεία και μπορεί να προκαλέσει μια σειρά σοβαρών επιπλοκών, όπως καρδιαγγειακή νόσο, χρόνια νεφρική ανεπάρκεια, βλάβες του αμφιβληστροειδούς, βλάβες των νεύρων, στυτική δυσλειτουργία κ.ά. Πρωτεύοντα ρόλο στη θεραπεία του σακχαρώδους διαβήτη παίζει η χορήγηση ινσουλίνης.
Ονομασία
Ο Αρχαίος Έλληνας γιατρός Αρεταίος έδωσε στη νόσο αυτή το όνομα διαβήτης απ' το Ελληνικό ρήμα διαβαίνω εξ' αιτίας του γεγονότος πως το νερό το οποίο έπινε ο άρρωστος διέβαινε αναλοίωτο.
Σακχαρώδης διαβήτης τύπου 2
(παλαιότερα αποκαλούμενος μη ινσουλινοεξαρτώμενος διαβήτης) Χαρακτηρίζεται από το συνδυασμό ελαττωμένης έκκρισης ινσουλίνης και ελαττωμένης ευαισθησίας των κυττάρων στη δράση της (φαινόμενο που ονομάζεται ινσουλινοαντοχή). Στα πρώτα στάδια της νόσου, η ελαττωμένη ευαισθησία στην ινσουλίνη είναι η κύρια διαταραχή, ενώ τα επίπεδα ινσουλίνης στο αίμα είναι αυξημένα.
Ο διαβήτης τύπου 2 είναι η συχνότερη αιτία διαβήτη στους ενηλίκους. Σπουδαίος προδιαθεσικός παράγοντας για την ανάπτυξη διαβήτη τύπου 2 είναι η παχυσαρκία. Η παχυσαρκία προδιαθέτει στην ανάπτυξη ινσουλινοαντοχής πιθανόν λόγω της παραγωγής από το λιπώδη ιστό ουσιών που ελαττώνουν την ευαισθησία των κυττάρων στην ινσουλίνη. Άλλοι προδιαθεσικοί παράγοντες είναι η ηλικία και το οικογενειακό ιστορικό.
Στον διαβήτη τύπου 2, τα συμπτώματα είναι πιο ήπια και η πιθανότητα εμφάνισης διαβητικής κετοξέωσης είναι μικρή. Παρ’ όλ’ αυτά, ο κίνδυνος απώτερων και σοβαρών επιπλοκών παραμένει υψηλός. Το πρώτο βήμα στη θεραπεία του διαβήτη τύπου 2 είναι η αλλαγή του τρόπου ζωής του ασθενούς, με στόχο την απώλεια βάρους, την αύξηση της σωματικής άσκησης και την υγιεινή διατροφή. Εάν κριθεί απαραίτητο, χρησιμοποιούνται αντιδιαβητικά φάρμακα. Στην περίπτωση που η θεραπεία αποτύχει, κρίνεται σκόπιμη η χορήγηση ινσουλίνης για τον έλεγχο και αυτών των ασθενών.
Διαβήτης της κύησης
Πρόκειται για την εμφάνιση σακχαρώδους διαβήτη για πρώτη φορά κατά τη διάρκεια της εγκυμοσύνης. (δεν συμπεριλαμβάνονται στον ορισμό γυναίκες με γνωστό διαβήτη πριν από την έναρξη της εγκυμοσύνης). Ο τύπος αυτός μοιάζει με το διαβήτη τύπου 2 ως προς το ότι χαρακτηρίζεται από ταυτόχρονη ελαττωμένη έκκριση ινσουλίνης και ελαττωμένη ευαισθησία των κυττάρων στην ινσουλίνη. Παχύσαρκες γυναίκες είναι πιο πιθανό να αναπτύξουν διαβήτη της κύησης. Ο τύπος αυτός διαβήτη αφορά στο 3-5% των κυήσεων. 30-40% των γυναικών με διαβήτη κύησης θα αναπτύξουν διαβήτη τύπου 2 αργότερα στη ζωή τους. Ο διαβήτης της κύησης είναι αναστρέψιμος και υποχωρεί μετά τον τοκετό, μπορεί όμως να προκαλέσει περιγεννητικές επιπλοκές και προβλήματα στην υγεία μητέρας και νεογνού.
Άλλοι τύποι διαβήτη
Σακχαρώδης διαβήτης μπορεί να εμφανιστεί και στις ακόλουθες περιπτώσεις :
Επιδημιολογικά στοιχεία
Σύμφωνα με τον Παγκόσμιο Οργανισμό Υγείας, το 2006 οι ασθενείς με σακχαρώδη διαβήτη παγκοσμίως ξεπερνούν τα 170 εκατομμύρια, αριθμός που αναμένεται να διπλασιαστεί μέχρι το 2030 καθώς η συχνότητα της νόσου αυξάνει ραγδαία. Εκτιμάται ότι στην Ελλάδα το 5.9% του γενικού πληθυσμού πάσχει από σακχαρώδη διαβήτη. Ο διαβήτης είναι συχνότερος στον ανεπτυγμένο κόσμο (ιδιαίτερα ο διαβήτης τύπου 2) και φαίνεται ότι συνδέεται άμεσα με το λεγόμενο δυτικό τρόπο ζωής που περιλαμβάνει τη διαβίωση στα μεγάλα αστικά κέντρα, τον ανθυγιεινό τρόπο διατροφής και την καθιστική ζωή. Αποτελεί μια από τις κύριες αιτίες θανάτου παγκοσμίως.
Εξετάσεις
Γενική αίματος(CBC)
Γενική ούρων
Γλυκόζη(FPE)
Χοληστερίνη ολική(TC)
Τριγλυκερίδια(TGs)
Χοληστερίνη-HDL(HDL-C)
Ινσουλίνη
Mn-HDL-C
LDL-C
Συμπτώματα
Η κλασική συμπτωματολογία του σακχαρώδους διαβήτη περιλαμβάνει την πολυουρία, την πολυδιψία, την πολυφαγία και την απώλεια σωματικού βάρους. Στον διαβήτη τύπου 1, η εισβολή της νόσου είναι συνήθως απότομη και συχνά η πρώτη εκδήλωσή της μπορεί να είναι η ανάπτυξη διαβητικής κετοξέωσης, με ναυτία, εμέτους, διάχυτο κοιλιακό άλγος και απώλεια συνείδησης. Στον διαβήτη τύπου 2, η νόσος εισβάλλει βαθμιαία, πολυφαγία παρατηρείται σπανιότερα, ενώ συχνά συνυπάρχουν αδυναμία, κόπωση, ζάλη και ευπάθεια σε λοιμώξεις. Συχνά, η συμπτωματολογία στον διαβήτη τύπου 2 λείπει τελείως και ο ασθενής αισθάνεται υγιής.
Διάγνωση
Η διάγνωση του διαβήτη είναι εύκολη όταν υπάρχουν τα κλασικά συμπτώματα και αρκεί η επιβεβαίωση με τη μέτρηση του σακχάρου του αίματος. Η διάγνωση μπαίνει επίσης εύκολα όταν ο ασθενής παρουσιάζεται με συμπτώματα και σημεία διαβητικής κετοξέωσης. Τα διαγνωστικά κριτήρια που έχουν θεσπιστεί για τη διάγνωση του σακχαρώδους διαβήτη είναι τα ακόλουθα : Ένας άλλος χρήσιμος δείκτης είναι η τιμή της γλυκοζυλιωμένης αιμοσφαιρίνης (HbA1c). Δεν χρησιμοποιείται για τη διάγνωση του σακχαρώδους διαβήτη, αλλά για την παρακολούθηση της ρύθμισης του σακχάρου αίματος, αφού αντικατοπτρίζει τη μέση τιμή σακχάρου αίματος τους τελευταίους 3 μήνες πριν την εξέταση. Τιμές HbA1c < 6% θεωρούνται ενδεικτικές καλού γλυκαιμικού ελέγχου.
Επιπλοκές
Η πιθανότητα ανάπτυξης επιπλοκών λόγω του σακχαρώδους διαβήτη μειώνεται όσο καλύτερα ρυθμίζονται οι τιμές του σακχάρου στο αίμα. Μια σειρά παραγόντων, όπως το κάπνισμα, τα αυξημένα επίπεδα χοληστερόλης, η παχυσαρκία, η αρτηριακή υπέρταση και η καθιστική ζωή, επιταχύνουν την ανάπτυξη επιπλοκών. Οι επιπλοκές του σακχαρώδους διαβήτη διακρίνονται σε οξείες και χρόνιες.
Διαβητική κετοξέωση και διαβητικό κώμα
Η διαβητική κετοξέωση είναι μια επικίνδυνη επιπλοκή, θεωρείται επείγον περιστατικό και απαιτεί την άμεση διακομιδή του ασθενούς στο νοσοκομείο. Ο ασθενής εμφανίζει σημεία αφυδάτωσης, αναπνοή Kussmaul (βαθιές, παρατεταμένες και συνοδευόμενες από αναστεναγμό αναπνοές) και απόπνοια ακετόνης. Συχνά, τα σημεία αυτά συνοδεύονται από διάχυτο κοιλιακό άλγος. Το επίπεδο συνείδησης δεν επηρεάζεται αρχικά, στη συνέχεια όμως μπορεί να εμφανιστούν σταδιακά πτώση του επιπέδου συνείδησης, υπνηλία, λήθαργος και τελικά κώμα. Σε σοβαρότερες περιπτώσεις παρατηρούνται υπόταση και κυκλοφορική καταπληξία (shock). Με την κατάλληλη και έγκαιρη θεραπεία, η διαβητική κετοξέωση αποτελεί κατάσταση πλήρως αναστρέψιμη. Είναι πιο συχνή σε σακχαρώδη διαβήτη τύπου 1.
Υπερωσμωτικό μη κετωτικό κώμα
Χαρακτηρίζεται από αύξηση της ωσμωτικότητας του πλάσματος (>350 mOsm/L), πολύ υψηλά επίπεδα σακχάρου αίματος (>600 mg/dl) και απουσία κετοξέωσης. Προέχουν τα σημεία της αφυδάτωσης, ενώ επίσης εμφανίζονται διαταραχές του επιπέδου συνείδησης και ηλεκτρολυτικές διαταραχές. Διάφορες αιτίες μπορούν να πυροδοτήσουν την εμφάνιση του υπερωσμωτικού μη κετωσικού κώματος, όπως η σηψαιμία, το έμφραγμα του μυοκαρδίου, η παγκρεατίτιδα, η αιμορραγία από το γαστρεντερικό και η λήψη φαρμάκων. Εμφανίζεται συχνότερα σε ασθενείς με διαβήτη τύπου 2.
Υπογλυκαιμία
Αποτελεί ουσιαστικά επιπλοκή της θεραπείας του σακχαρώδους διαβήτη. Μπορεί να προκληθεί από λανθασμένη δοσολογία κατά τη χορήγηση ινσουλίνης (αυξημένη δόση), έντονη σωματική άσκηση ή μειωμένη λήψη τροφής ή υδατανθράκων. Ο ασθενής εμφανίζει ευερεθιστότητα και αυξημένη εφίδρωση ενώ μπορεί να προκληθούν διαταραχές του επιπέδου συνείδησης, απώλεια συνείδησης ή/και κώμα. Απαιτείται άμεση πρόσληψη γλυκόζης από το στόμα (γλυκά,ζαχαρούχα αναψυκτικά κλπ) ή, σε περίπτωση που ο ασθενής είναι αναίσθητος, ενδοφλέβια χορήγηση γλυκόζης.
Διαβητική μικροαγγειοπάθεια
Προσβολή των τριχοειδών και προτριχοειδών αγγείων που με τη σειρά της προκαλεί :
Διαβητική μακροαγγειοπάθεια
Εμφάνιση αρτηριοσκλήρυνσης, νωρίτερα και σοβαρότερης μορφής από ότι σε μη διαβητικούς. Προσβολή αρτηριών μεσαίου και μεγάλου μεγέθους.
Αντιμετώπιση
Πολύ σημαντικό ρόλο στην αντιμετώπιση του διαβήτη παίζει η εκπαίδευση του διαβητικού ασθενούς όσον αφορά στη διατροφή που πρέπει να ακολουθεί, στον έλεγχο του σακχάρου από τον ίδιο και στη χορήγηση ινσουλίνης. Η στρατηγική αντιμετώπισης έχει ως στόχο αφενός τον μακροχρόνιο γλυκαιμικό έλεγχο του ασθενούς κι αφετέρου την εξάλειψη των παραγόντων που αυξάνουν τον κίνδυνο εμφάνισης των χρόνιων επιπλοκών του διαβήτη, δηλαδή τη διακοπή του καπνίσματος, τον έλεγχο της αρτηριακής πίεσης και των επιπέδων χοληστερόλης, την αύξηση της σωματικής άσκησης και την υιοθέτηση από τον ασθενή του υγιεινού τρόπου ζωής. Σε ασθενείς με διαβήτη τύπου 1, η χορήγηση ινσουλίνης είναι απαραίτητη για την εξασφάλιση των επιθυμητών επιπέδων γλυκόζης. Αντίθετα, σε ασθενείς με διαβήτη τύπου 2, ο γλυκαιμικός έλεγχος είναι δυνατόν να επιτευχθεί αρχικά με έλεγχο του σωματικού βάρους και δίαιτα ή με χορήγηση αντιδιαβητικών φαρμάκων από του στόματος. Ινσουλίνη θα χρειαστούν οι ασθενείς αυτοί σε περίπτωση αποτυχίας του γλυκαιμικού ελέγχου με τα παραπάνω μέτρα. Ο συνηθέστερος τρόπος χορήγησης της ινσουλίνης είναι η υποδόρια χορήγηση. Ο τύπος ινσουλίνης, η δόση και η συχνότητα χορήγησης εξαρτώνται αποκλειστικά από τις ανάγκες του εκάστοτε ασθενούς. Για το λόγο αυτό, το σχήμα της ινσουλινοθεραπείας είναι απόλυτα εξατομικευμένο.
Λέων Ναρ
Ο '''Λέων Α. Ναρ''' (1974- ) είναι συγγραφέας, αρθρογράφος και εργάζεται ως καθηγητής ελληνικής φιλολογίας στο Αμερικανικό Κολλέγιο Ανατόλια της Θεσσαλονίκης.
Βιογραφία
Ο Λέων Α. Ναρ γεννήθηκε στη Θεσσαλονίκη το 1974. Σπούδασε Κλασική Φιλολογία στο Α.Π.Θ. και έκανε μεταπτυχιακές σπουδές Νεοελληνικής Φιλολογίας, Βιβλιολογίας και Διδακτικής της Λογοτεχνίας στο ίδιο Πανεπιστήμιο (2000), ενώ το 2007 αναγορεύτηκε Διδάκτωρ Νεοελληνικής Φιλολογίας. Τον Νοέμβριο του 2015 έγινε δεκτός ως μεταδιδακτορικός ερευνητής στο Πανεπιστήμιο Μακεδονίας και τον Δεκέμβριο του 2017 ολοκλήρωσε τη μεταδιδακτορική του έρευνα. Από το 2019 διδάσκει δημιουργική γραφή στο Μεταπτυχιακό Πρόγραμμα του Ελεύθερου Ανοιχτού Πανεπιστημίου.
Βιβλία
Το 2007 εξέδωσε (σε συνεργασία με τον Γιώργο Αναστασιάδη και τον Χρήστο Ράπτη) το βιβλίο Εγώ ο εγγονός ενός Έλληνα, η Θεσσαλονίκη του Νικολά Σαρκοζί, (Καστανιώτης) το οποίο μεταφράστηκε και στα γαλλικά. Το 2009 εκδόθηκε το δίτομο έργο του Ναρ με τίτλο Γιωσέφ Ελιγιά, Άπαντα (Γαβριηλίδης), ενώ την ίδια χρονιά επιμελήθηκε το επετειακό λεύκωμα 25 χρόνια Ιανός. Το 2011 κυκλοφόρησε το δίγλωσσο (ελληνική και αγγλική γλώσσα) βιβλίο του με τίτλο Το μέλλον του παρελθόντος, Θεσσαλονίκη 1912-2012 (Καπόν), (με φωτογραφίες του Γιώργη Γερόλυμπου), και η μελέτη Ισραηλίτες Βουλευτές στο Ελληνικό Κοινοβούλιο που επιμελήθηκε το Ίδρυμα της Βουλής των Ελλήνων. Το 2014 κυκλοφόρησε το βιβλίο Το παιχνίδι της εξέδρας σχολιασμένα συνθήματα από τα ελληνικά γήπεδα (Μεταίχμιο).Το 2017 κυκλοφόρησε (Ευρασία) το θεατρικό έργο του Δεν σε ξέχασα ποτέ (μαζί με cd των σεφαραδίτικων τραγουδιών της ομώνυμης παράστασης) που ανέβηκε από το Κρατικό Θέατρο Βορείου Ελλάδος το 2017. Το 2018 κυκλοφόρησε το βιβλίο ''Ξανά στη Σαλονίκη. Η μετέωρη επιστροφή των Ελλήνων Εβραίων στον γενέθλιο τόπο (1945-46) από τις εκδόσεις Πόλις. Το 2020 κυκλοφόρησε από τις εκδόσεις IANOS η τρίγλωσση έκδοση (ελληνικά, αγγλικά, ισπανοεβραϊκά) με δική του επιμέλεια και πρόλογο του Νίκου Ορδουλίδη το βιβλίο/cd I Remember...Θυμάμαι,'' με υλικό από το μουσικό αρχείο του Αλμπέρτου Ναρ. Το 2022 κυκλοφόρησε από τις εκδόσεις Πατατάκη το βιβλίο ''"Να βρω ξανά του νήματος την άκρη." Σχεδίασμα ποιητικής βιογραφίας του Θανάση Παπακωνσταντίνου''. Κείμενά του έχουν δημοσιευτεί σε 10 συλλογικούς τόμους.
Εισηγήσεις/Δημοσιεύσεις/Επιμέλειες
Eχει εκφωνήσει 45 εισηγήσεις σε επιστημονικές συναντήσεις (συνέδρια-ημερίδες-στρογγυλά τραπέζια, με ενδεικτικούς φορείς διοργάνωσης: Παιδαγωγικό Ινστιτούτο Βαυαρίας,  Υπουργείο Εξωτερικών Γερμανίας, Ίδρυμα Fulbright, Α.Π.Θ., Πανεπιστήμιο Ιωαννίνων, Πανεπιστήμιο Μακεδονίας, τον Δήμο Θεσσαλονίκης). Έχει δημοσιεύσει 42 κείμενα σε περιοδικά (έντυπα ή ηλεκτρονικά) για θέματα φιλολογίας, ιστορίας και λογοτεχνίας, ειδικότερα για το έργο των: Γιωσέφ Ελιγιά, Γιώργου Ιωάννου, Νίκου Αλέξη Ασλάνογλου, Λεωνίδα Ζησιάδη, Γιώργου Σκαμπαρδώνη, Τόλη Καζαντζή κ.ά., για τον εθελοντισμό στην προπολεμική Εβραϊκή Κοινότητα Θεσσαλονίκης, την πολιτική και τα ρεύματα στην Ισραηλιτική Κοινότητα Θεσσαλονίκης (1912- 1936), τον αθλητισμό σήμερα και στο μέλλον. Στις δημοσιεύσεις του συμπεριλαμβάνονται επίσης 35 βιβλιοκρισίες, ενώ έχει κληθεί να μιλήσει σε 73 παρουσιάσεις βιβλίων Ελλήνων και ξένων δημιουργών, ανάμεσα σε άλλους: Γιώργος Σκαμπαρδώνης, Γιώργος Λιόλιος, Σπύρος Βούγιας, Γιώργος Ολ Αναστασιάδης, Νίκος Δαββέτας, Έλενα Χουζούρη, Χρίστος Ζαφείρης, Θανάσης Τριαρίδης, Δημήτρης Γρηγοράκης, Ηλίας Βολιότης-Καπετανάκης, Ευάγγελος Μαυρουδής, Ισίδωρος Ζουργός, Βασίλης Καραγιάννης, Θωμάς Κοροβίνης, Soloup, Σωτηρία Μαραγκοζάκη, Κώστας Κουτσομύτης και Τζόναθαν Κόου, Αγκάτα Τουσίνσκα, Βικτώρια Χίσλοπ, Φίλιπ Κέρ, Σωσάννα Μπουκόφσκα. Επιμελήθηκε 6 βιβλία ιστορικού περιεχομένου και παιδικής λογοτεχνίας.
Θέατρο
Έχει γράψει το θεατρικό έργο με τίτλο Δεν σε ξέχασα ποτέ που ανεβαίβηκε τον Μάρτιο του 2017 από το Κρατικό Θέατρο Βορείου Ελλάδος.
Άρθρα
Αρθρογραφεί τακτικά στο parallaximag.gr και iefimerida.gr, ενώ άρθρα του έχουν δημοσιευτεί στην εφημερίδα Μακεδονία της Κυριακής (2006-2008) και στο Έθνος (2017-2018).
Πηγές
http://www.biblionet.gr/
http://parallaximag.gr/
Παραπομπές
Κατηγορία:Έλληνες συγγραφείς Κατηγορία:Έλληνες φιλόλογοι
Κοττέικα Ηλείας
Τα Κοττέικα είναι πεδινό χωριό της Ηλείας στην Περιφερειακή Ενότητα Ηλείας σε υψόμετρο 81 μέτρα, σε απόσταση 12 χλμ. Α.-ΒΑ. από τα Λεχαινά (έδρα του δήμου) και 13 χλμ. Ν. από τη Βάρδα. Είναι ανάμεσα στους οικισμούς Άνω Κουρτέσι, Μέλισσα και Άγιοι Θεόδωροι. Ως ξεχωριστός οικισμός αναφέρεται επίσημα για πρώτη φορά το 1991 να προσαρτάται στην τότε κοινότητα Κουρτεσίου. Σύμφωνα με το Σχέδιο Καλλικράτης μαζί με το Κουρτέσι και το Άνω Κουρτέσι αποτελούν την τοπική κοινότητα Κουρτεσίου που υπάγεται στη δημοτική ενότητα Βουπρασίας του Δήμου Ανδραβίδας - Κυλλήνης και σύμφωνα με την απογραφή 2011 έχει πληθυσμό 55 κατοίκους.
Βίντεο
μικρογραφία|309x309εσ|Στο βίντεο, τα μέλη της ομάδας μοιράζονται τις προκλήσεις των τελευταίων λεπτών του Επιστημονικού εργαστηρίου του Άρεως (Curiosity) μέχρι την προσγείωση στην επιφάνεια του Άρη. Βίντεο (video) είναι ένα ηλεκτρονικό μέσο για την εγγραφή, αντιγραφή και μετάδοση κινούμενων οπτικών εικόνων.
Εξωτερικοί σύνδεσμοι
Κατηγορία:Τεχνολογίες απεικόνισης Κατηγορία:Τεχνολογίες προβολής Κατηγορία:Τεχνολογία ταινίας και βίντεο Κατηγορία:Συσκευές αναπαραγωγής ήχου
Παγκόσμιο πρωτάθλημα Φόρμουλα 1 (1954)
Το 1954 διεξήχθη το 5ο Παγκόσμιο πρωτάθλημα Φόρμουλα 1. Ξεκίνησε στις 17 Ιανουαρίου από την Αργεντινή και ολοκληρώθηκε στις 24 Οκτωβρίου, στην Ισπανία, μετά από 9 αγώνες. Νικητής ήταν ο Χουάν Μανουέλ Φάντζιο.
Αγώνες
Σε σχέση με την προηγούμενη χρονιά, το γκραν πρι Ισπανίας, αντικατέστησε τον αγώνα στην Ολλανδία.
Οι νικητές ανά αγώνα: